شەفەق نیوز/ ژیان خانمە هەسارەیگ ئەمریکی سەروخوار بۊ، ک دۊای ئەوەگ لە چەرم گوڤارەیل نمایشکردن پڕتاڵ بۊ، ئیسە سەرگەردان ناو جادەیلە، وەپای پەتی و دڵنگەیل داڕزیاگ، مینەی تیکە نانیگ لەناو زواڵە کەێد.
وەگورەی رووژنامەی دەیلی مەیل بەریتانی، لینی ویلسۆن خانمە نمایشکار پڕتاڵ وەرین، ک ژن جارانی ئەکتەر ئەمریکی جیرمی جاکسۆن بۊ، ئمڕوو لەناو جادەیل ناوچەی "ڤینیس" لە دەورگرد شار لۆس ئەنجلس لە ویلایەت کالیفۆرنیا وڵ و سەرگەردانە.
باوجی یە چەن ساڵیگە ئی خانمە هەسارەی ئەمریکیە وەیجۊرە گوزەران کەێد، دۊای خراوبۊن تەندروسی مەغز و دەرۊنی، لەوەر وەکارهاوردن هووشبەری.
